open-index/open-wikipedia-markdown huggingface dataset:
מלון גינוסר

**מלון גינוסר** היה מלון הפאר הראשון בתל אביב, ממוקם ברחוב אלנבי 118 פינת שדרות רוטשילד 32 בלב העיר תל אביב.

המלון נבנה בשנת 1921 על ידי היזם שלמה פכטר, סוחר נעליים מאוסטרליה והמבנה הציבורי הראשון בתכנונו של האדריכל יהודה מגידוביץ. הקבלן היה שמואל וילסון האמריקני ששיתף פעולה עם מגידוביץ בבנית מבנים רבים אחרים שתוכננו על ידו.

## המבנה
מלון גינוסר תוכנן בסגנון אקלקטי המשלב מוטיבים מן האדריכלות המזרחית עם אלמנטים של האדריכלות הקלאסית. המלון כלל כ-25 חדרי אירוח, טרקלין, חדרי מנוחה וקריאה, אולם אירועים וחדר אוכל.

החזית הפונה לשדרות רוטשילד מורכבת ממרפסות המעוטרות בקשתות ואילו החזית לרחוב אלנבי מתאפיינת בקווי מתאר ישרים. בנקודת המפגש הפינתית של החזיתות הוקם מגדל מדרגות המסתיים בקו גבוה מקו מעקה הגג, ובראשו כיפה בסגנון מזרחי. בתחילה, הוצב בכניסה לבניין תבליט, פרי עבודתו של הפסל יעקב דב גורדון ובו נראו רב ותלמידיו מוקפים בחיות, הניצבים מעל נשר פורש כנפיים. היה זה ככל הנראה השילוב הראשון בין אמנות לאדריכלות בתל אביב. בלחצם של חוגים דתיים אשר טענו לחילול השם עקב הדמיון לפסל יווני ואיימו בהטלת חרם על המלון, הוסר הפסל.

## היסטוריה
לאחר הקמתו של המבנה, פעל המלון בקומות השנייה והשלישית שלו, בניהולו של בנימין בן נחום ולכן הוא מוכר גם כ"מלון בן נחום". המלון עוצב בסגנון אירופאי קלאסי, נחשב למפואר ביותר, ולאורחים סופקו שירותי טלפון ותאורת חשמל.

בשנת 1933 נמכר המלון למשה (מוריס) בנין, קבלן ואיש עסקים מעשירי תל אביב. בשנת 1936 נערך במבנה שיפוץ שכלל פתיחת חזית מסחרית לכיוון רחוב אלנבי. במרפסת הקומה הראשונה במלון נפתח בית הקפה "עטרה" שהפך למקום מפגש מרכזי לאמנים ואנשי רוח. בנין ומשפחתו עברו להתגורר בקומה השלישית של המלון. בשנת 1960 העתיקה משפחת בנין את מקום מגוריה.

במשך השנים בוצעו במבנה שינויים רבים שטישטשו את צורתו החיצונית המקורית, והעלימו את האלמנטים האמנותיים שהכיל בתוכו. המבנה נותר מוזנח, ושימש כבניין משרדים ומחסנים.

בשנת 2005 נמכר המגרש הסמוך בשדרות רוטשילד מס' 30, ואושרה בו בניית מגדל מודרני. היתר הבנייה כלל בתוכו הקלה המאפשרת הגדלה של מספר הקומות במגדל בתמורה למימון שיפוץ המבנה הסמוך של מלון גינוסר ההיסטורי. בעקבות זאת בשנת 2012 החל במבנה תהליך שיקום ושיחזור בניהולה של האדריכלית ניצה סמוק כחלק מבניית המגדל הצמוד אליו ביזמות של קבוצת רכישה. במהלך העבודות נחשפו ושוחזרו ציורי קיר ומרצפות מעוטרות פרי עבודתו של מנחם מנדל קרול שעיטר גם את קירות ביתו של דוד בן-גוריון בשדרות בן-גוריון 17. כיפת חדר המדרגות הפינתי שוחזרה בעץ כפי שהייתה במקור.
## גלריה

קובץ:מלון מונטפיורי.jpg|מודעת פרסומת למלון מונטפיורי, דאר היום⁩, 23 יולי 1922⁩
קובץ:פרסומת מלון גינוסר.jpg|מודעת פרסומת למלון גינוסר, 1923
קובץ:THE "GINOSSAR" HOTEL ON ALLENBY STREET IN TEL AVIV. מלון "גינוסר" ברחוב אלנבי בתל אביב.D838-068.jpg|מלון גינוסר, 1926


## קישורים חיצוניים

*
*
*
* 
*על המלון באתר נוסטלגיה און ליין
* 

גינוסר
קטגוריה:מבנים ואתרים שתכנן יהודה מגידוביץ'
קטגוריה:תל אביב-יפו: מבנים לשימור
קטגוריה:רחוב אלנבי
קטגוריה:שדרות רוטשילד
קטגוריה:לב העיר
טורקיה במשחקים הפאראלימפיים

**[[טורקיה|הרפובליקה הטורקית]]** השתתפה לראשונה ב בברצלונה (1992), כששלחה ספורטאי יחיד. מאז השתתפה טורקיה בכל משחקי הקיץ, פרט ל. ב זכתה טורקיה במדליות הראשונות שלה, מדליית זהב ומדליית כסף. אולימפיאדת החורף הראשונה בה השתתפה טורקיה הייתה המשחקים הפאראלימפיים סוצ'י (2014).

אולימפיאדת השיא של טורקיה הייתה המשחקים הפאראלימפיים ריו דה ז'ניירו (2016), בהם זכתה בתשע מדליות: שלוש מדליית זהב, מדליית כסף וחמש מדליות ארד.

## מדליות לפי אולימפיאדה
### משחקי הקיץ

### משחקי החורף

## ראו גם
* טורקיה במשחקים האולימפיים
* טורקיה במשחקים האולימפיים לנוער

קטגוריה:טורקיה: ספורט
קטגוריה:מדינות במשחקים הפאראלימפיים
צבא נשות השלום

ממוזער|הזמנה לנשים להצטרף לפעילות 
**צבא נשות השלום** (באנגלית: **Women’s Peace Army**) היה תנועת נשים אוסטרלית אנטי-מלחמתית וסוציאליסטית, שנוסדה במלבורן, אוסטרליה בשנת 1915. התנועה ביקשה לאחד נשים, ללא קשר לאמונתן הדתית או הפוליטית, ולהניע אותן לפעולה נגד מיליטריזם. סניפים אוטונומיים של צבא נשות השלום הוקמו גם בערים נוספות באוסטרליה, סידני ובריסביין.

## הקמה ומטרות
צבא נשות השלום הוקם במלבורן שבויקטוריה, אוסטרליה, ב-8 ביולי 1915, במהלך פגישה של אגודת נשים בראשות וידה גולדשטיין, סופרג'יסטית ופציפיסטית. המוטו של התנועה היה "אנחנו נלחמות נגד המלחמה" ("We war against war") והדגל שלהן היה צבעי התנועה הסופרג'יסטית – סגול (כבוד), ירוק (תקווה) ולבן (טוהר). התנועה התנגדה למלחמה וגיוס חובה וטענה שממשלות צריכות לקבל מנדט מן האזרחים באמצעות משאל עם, לפני יציאה למלחמה.

התנועה ארגנה אירועים ציבוריים סדירים בהם גייסה חברות חדשות. פעילויות נוספות כללו הפגנות ומשלוח עצומות לחברי פרלמנט. חברות חדשות נדרשו לחתום על התחייבות שהן מקבלות על עצמן את עקרונות הפעולה של צבא נשות השלום:
 (חוברת לחברות חדשות בצבא הנשים לשלום, סניף קווינסלנד)

## סניף קווינסלנד
[ממוזער|[וידה גולדשטיין, סופרג'יסטית ופציפיסטית|215x215px|טקסט=]]
הסניף של צבא נשות השלום בקווינסלנד הוקם ב-16 בנובמבר 1915. למפגש הגיעו נשים מהסניף במלבורן לשאת דברים, ונבחרו בעלות תפקידים בסניף המקומי.

במהלך פגישה של התנועה בעיר, הודיעו רשויות הצבא למארגנות כי הם יעצרו כל מי שתשיר את השיר האנטי-מלחמתי האמריקאי "לא גידלתי את בני להיות חייל" (I Didn't Raise My Boy to Be a Soldier), וזאת משום שהשיר מפר את חוק החירום שחוקק הפרלמנט האוסטרלי ב-1914, שנתן לממשלה האוסטרלית סמכויות מיוחדות לזמן המלחמה. במהלך המפגש עותקים של השיר חולקו והוא הושר על ידי המשתתפות, אך לא בוצעו מעצרים של המשתתפות.

## הערות שוליים

קטגוריה:אוסטרליה במלחמת העולם הראשונה
קטגוריה:מלבורן
קטגוריה:נשים באוסטרליה
קטגוריה:תנועות נשים לשלום
עונת 1997/1998 בפיב"א יורוליג

**עונת 1997/1998 ב[[פיב"א יורוליג]]** הייתה העונה ה-41 של תחרות אירופית לקבוצות כדורסל והיא אורגנה על ידי פיב"א אירופה. זו הייתה התחרות השביעית במתכונת של ליגה.

המשחק הראשון התקיים ב-18 בספטמבר 1997 ותחרות הסתיימה ב-23 באפריל 1998. בתחרות השתתפו 24 קבוצות. 

העונה הסתיימה בניצחון של אקינדר בולוניה, בפעם הראשונה בתולדות המועדון.

## מתכונת התחרות
24 קבוצות נבחרו על בסיס הישגים של הפדרציות השונות ב-3 שנים קודמות. בהתאם לכך המדינות דורגו כדלקמן:

3 קבוצות - ספרד, יוון, איטליה, צרפת

2 קבוצות - טורקיה (זכתה בייצוג של הקבוצה השלישית), רוסיה, קרואטיה, גרמניה (רוסיה וגרמניה איבדו ייצוג של הקבוצה השנייה בהתאם לכללים)

קבוצה בודדת - ישראל (זכתה בייצוג של הקבוצה השנייה), סלובניה, יוגוסלביה, סרביה ומונטנגרו

בתחילת התחרות התקיימו שני סיבובים של המשחקים בבתים המוקדמים. לאחר מכך, 16 קבוצות עלו לשמינית הגמר ורביעית הגמר בהם נערכו משחקים עד ל-2 ניצחונות.

מנצחות רבע הגמר נפגשו בפלאו סן ז'ורדי, ברצלונה למשחקי פיינל פור.

## מהלך התחרות
בשלבים המוקדמים נקבעו 16 עולות לשמינית הגמר.

### שלבי הגמר

### משחק הגמר

## כדורסלנים מצטיינים
* מלך הסלים - פרדראג סטויאקוביץ' (סרביה ומונטנגרו) מפאוק סלוניקי זכה בפרס אלפונסו פורד 
* MVP של שלב הגמר - זוראן סאביץ' (סרביה ומונטנגרו) (קינדר בולוניה
* מלך הסלים של שלב הגמר -אנטואן ריגודו (צרפת) (קינדר בולוניה
* נבחרת של שלב הגמר:
** אנטואן ריגודו (צרפת) (קינדר בולוניה)
** פרדראג דנילוביץ' (סרביה ומונטנגרו) (קינדר בולוניה)
**  הנרי ויליאמס, (ארצות הברית) (אסוול ליון-וילרבאן)
** דיאן טומשביץ', (סרביה ומונטנגרו) (פרטיזן בלגרד) 
** זוראן סאביץ' (סרביה ומונטנגרו) (קינדר בולוניה

## ישראל בתחרות
מכבי תל אביב בשלב הראשון של המוקדמות שיחקה בבית א' וסיימה אותו במקום השלישי. בשלב השני של המוקדמות היא שיחקה בבית ה', סיימה אותו במקום השלישי ועברה לשמינית הגמר. בשמינית הגמר היא הפסידה לטימסיסטם בולוניה וסיימה את עונה.

הפועל ירושלים שיחקה בשלב הראשון של המוקדמות בבית ג' וסיימה אותו במקום השישי. בשלב השני היא סיימה את בית ח במקום השישי ולא עברה לשלב הבא.

## קישורים חיצוניים
* פירוט התוצאות
* תיאור מפורט של משחקי הגמר
* 

קטגוריה:תחרויות כדורסל ב-1998
קטגוריה:תחרויות כדורסל ב-1997
קטגוריה:עונות בגביע אירופה לאלופות בכדורסל
הונגריה במשחקים הפאראלימפיים

**[[הונגריה]]** השתתפה לראשונה ב בהיידלברג (1972). היא שלחה לאולימפיאדה ארבעה אתלטים, שהביאו מדליית ארד אחת. הונגריה לא לקחה חלק ב, ומאז המשחקים הפאראלימפיים ניו יורק וסטוק מנדוויל (1984) היא משתתפת בכל אולימפיאדות הקיץ. 

אולימפיאדת החורף הראשונה בה השתתפה הונגריה הייתה המשחקים הפאראלימפיים סולט לייק סיטי (2002), ומאז היא משתתפת בכל אולימפיאדות החורף למעט המשחקים הפאראלימפיים סוצ'י (2014) מהם נעדרה.

אולימפיאדת השיא של הונגריה הייתה המשחקים הפאראלימפיים ניו יורק וסטוק מנדוויל (1984), בה זכתה ב-28 מדליות, מתוכן 12 מדליות זהב. 

פאל סקרש זכה ב-6 מדליות אולימפיות מהם 3 זהב.

## מדליות לפי אולימפיאדה
### משחקי הקיץ

### משחקי החורף

## ראו גם
* הונגריה במשחקים האולימפיים
* הונגריה במשחקים האולימפיים לנוער

קטגוריה:הונגריה: ספורט
קטגוריה:מדינות במשחקים הפאראלימפיים
פורטוגל במשחקים הפאראלימפיים

**[[פורטוגל|הרפובליקה הפורטוגלית]]** השתתפה לראשונה ב בהיידלברג (1972), כשנתיים לפני מהפכת הציפורנים. היא שלחה לאולימפיאדה את נבחרת כדורסל הנכים שלה. פורטוגל לא לקחה חלק בשתי האולימפיאדות הבאות, ומאז המשחקים הפאראלימפיים ניו יורק וסטוק מנדוויל (1984) היא משתתפת בכל אולימפיאדות הקיץ. 

פורטוגל מעולם לא השתתפה באולימפיאדת חורף.

אולימפיאדת השיא של פורטוגל היו המשחקים הפאראלימפיים סידני (2000), בהם זכתה ב-15 מדליות, מתוכן 6 מדליות זהב. 

## מדליות לפי אולימפיאדה
### משחקי הקיץ

## ראו גם
* פורטוגל במשחקים האולימפיים
* פורטוגל במשחקים האולימפיים לנוער

## קישורים חיצוניים

קטגוריה:פורטוגל: ספורט
קטגוריה:מדינות במשחקים הפאראלימפיים
נמל התעופה הבין-לאומי סאו פאולו-גוארוליוס

**נמל התעופה הבין-לאומי סאו פאולו-גוארוליוס** (בפורטוגזית: **Aeroporto Internacional de São Paulo-Guarulhos**), המכונה גם **נמל התעופה קומביקה** על שם האזור שבו נמצא ועל שם בסיס חיל האוויר הברזילאי שנמצא בשטחו, הוא נמל התעופה המרכזי המשרת את העיר סאו פאולו שבברזיל. נמל התעופה נמצא במחוז גווארוליוס השוכן באזור המטרופוליטני של מדינת סאו פאולו.

נמל התעופה הוא העמוס ביותר בברזיל ובדרום אמריקה מבחינת כמות הטיסות וכמות הנוסעים שעברו בו, כאשר רק בשנת 2015 עברו בו כ-38 מיליון אנשים. הנמל מנוהל על ידי קונצרן של מספר חברות ובהן אינפרארו, המפעיל הממשלתי של נמלי התעופה בברזיל. חלק מהמתקנים בנמל נחלקים עם בסיס של חיל האוויר הברזילאי.

## היסטוריה

ב-6 ביוני 1967, בתגובה לצמיחה של התנועה האווירית בברזיל, החל הממשל הצבאי במדינה לפעול על מנת לשדרג את תשתית נמלי התעופה בברזיל. כחלק מהמסקנות של הסקרים שנעשו, הודות למיקומם, החשיבות האסטרטגית ונושאי אבטחה, הוחלט לבנות נמלי תעופה בסמיכות לבסיסי חיל האוויר בסאו פאולו וריו דה ז'ניירו. התוכנית הראשונית של הממשל הצבאי הייתה לבנות בנמל התעופה המיועד בסאו פאולו שלושה מסלולי נחיתה וארבעה טרמינלים. אף על פי כן, השלב הראשון כלל בנייה מצומצמת של שני מסלולי נחיתה ושני טרמינלים, והחל רק ב-11 באוגוסט 1980. הנמל נחנך באופן רשמי ב-20 בינואר 1985. במהרה הפך נמל התעופה בגוארוליוס לנמל התעופה הראשי של העיר, לאחר שעקף את נמל התעופה סאו פאולו-קונגוניאס. בשנת 1989, מסלולי הנחיתה הוארכו והטרמינלים שופצו והורחבו. כתוצאה מכך עלה נמל התעופה לקיבולת של 8.25 מיליון איש בשנה, במקום 7.5 מיליון איש בשנה לפני כן. בנייה של טרמינל שלישי, שיכול היה להכיל כ-12 מיליון נוסעים בשנה, תוכנן מאז 2001 אך עקב בעיות פוליטיות וכלכליות, הבנייה עצמה החלה רק ב-2011. בשנת 2010, שירת נמל התעופה לא פחות מ-26.8 מיליון נוסעים, עלייה של 24% מהשנה שלפני כן. למעשה היקף הנוסעים היה 31% מעבר לקיבולת הרשמית שעמדה על 20.5 מיליון נוסעים בשנה במתכונתו אז.

ב-2017 הושקעו 100 מיליון דולר בהקמת האנגר תחזוקה בשטח של 17 אלף מטר רבוע על ידי חברת אמריקן איירלינס. בנמל קיים גם האנגר של קבוצת LATAM איירליינס.

## טרמינלים
בשדה התעופה יש שלושה טרמינלים: 1, 2 ו-3.
***טרמינל 1** - הקטן ביותר. משמש אך ורק לטיסות פנים, פועלות שם רק שתי חברות תעופה: אזול ופסארדו. בטרמינל 1 אין גשרי עלייה למטוס ואין גישה ישירה אל הטרמינלים האחרים, אשר ניתן להגיע אליהם רק באמצעות אוטובוס הסעות חינם.
***טרמינל 2** - הישן והגדול ביותר, משמש ליעדים באמריקה הלטינית, כמו גם כמה טיסות בין יבשתיות.
***טרמינל 3** - החדש ביותר. משמש לטיסות בינלאומיות. חמישה משערי הטרמינל יכולים לשרת את מטוס האיירבוס A380.

טרמינלים 2 ו-3 מקושרים ישירות באמצעות מסלולי הליכה.

## טיסות לישראל וממנה
חברת התעופה LATAM צ'ילה הפעילה למשך כ-שנה החל מ-12 בדצמבר 2018 3 טיסות שבועיות מסנטייגו לנמל, ומהנמל בטיסה ישירה לתל אביב. כיום אין טיסה ישירה לתל אביב, רק דרך תחנת ביניים באירופה או אפריקה.

## קישורים חיצוניים

* 

קטגוריה:ברזיל: שדות תעופה
קטגוריה:סאו פאולו: מבנים
קטגוריה:סאו פאולו: תחבורה
שווייץ במשחקים הפאראלימפיים

**[[שווייץ]]** השתתפה לראשונה ב ברומא (1960). היא שלחה לאולימפיאדה שני ספורטאים, שזכו במדליית זהב וב-3 מדליות כסף. שווייץ השתתפה מאז בכל המשחקים הפאראלימפיים שהתקיימו.

אולימפיאדת השיא של שווייץ הייתה המשחקים הפאראלימפיים ניו יורק וסטוק מנדוויל (1984), בה זכתה ב-43 מדליות, מתוכן 18 מדליות זהב.

## מדליות לפי אולימפיאדה
### משחקי הקיץ

### משחקי החורף

## ראו גם
* שווייץ במשחקים האולימפיים
* שווייץ במשחקים האולימפיים לנוער

## קישורים חיצוניים

קטגוריה:שווייץ: ספורט
קטגוריה:מדינות במשחקים הפאראלימפיים
יוון במשחקים הפאראלימפיים

**[[יוון]]** השתתפה לראשונה ב בטורונטו (1976). מאז משתתפת יוון בכל אולימפיאדות הקיץ. המדליה הראשונה של יוון הייתה מדליית ארד ב.

אולימפיאדת החורף הראשונה בה השתתפה הונגריה הייתה המשחקים הפאראלימפיים סולט לייק סיטי (2002), ומאז היא משתתפת בכל אולימפיאדות החורף.

אולימפיאדת השיא של יוון הייתה המשחקים הפאראלימפיים בייג'ינג (2008), בה זכתה ב-24 מדליות, מתוכן 5 מדליות זהב. 

יוון אירחה את המשחקים הפאראלימפיים אתונה (2004).

## מדליות לפי אולימפיאדה
### משחקי הקיץ

### משחקי החורף

## ראו גם
* יוון במשחקים האולימפיים
* יוון במשחקים האולימפיים לנוער

קטגוריה:יוון: ספורט
קטגוריה:מדינות במשחקים הפאראלימפיים
אגם נאוואחו

**אגם נאוואחו** (**Navajo Lake**) הוא מאגר מים השוכן במחוזות ריו אריבה וסן חואן בצפון-מערב מדינת ניו מקסיקו שבדרום-מערב ארצות הברית. חלק מהמאגר מתפשט לתוך מחוז ארצ'ולטה בדרום מדינת קולורדו. האגם הוא חלק ממיזם אגירת מי נהר הקולורדו שבאזור זה מנהל את חלקו העליון של הנהר סן חואן, כשהוא אוגר מים ומשחרר אותם לשם השקיה באזור, או בסופו של דבר להישלח במורד הנהר הנשפך לנהר הקולורדו במדינת יוטה. האגם נוצר על ידי סכר נאוואחו, הבנוי מעפר וסלעים שאורכו 1,200 מטרים וגובהו 120 מטרים, ובנייתו הושלמה ב-1962. כשהאגם מלא גובהו 1,855 מטרים מעל פני הים, אורכו המקסימלי כ-40 קילומטרים, שטח פניו 63 קמ"ר וקיבולת המים כ-2.1 קילומטרים מעוקבים.

בניית הסכר ועקב כך יצירת האגם הציפו והרסו אחד מהאתרים הקדושים יותר של בני אומת הנאוואחו.

שני חופים בסמוך לסכר בניו מקסיקו הם חלק מ"הפארק המדינתי אגם נאוואחו" (Navajo Lake State Park), ובו מעל 200 אתרי קמפינג ופיקניק, שני אתרים להורדת סירות ושתי מרינות. גם גדות הנהר מעבר לסכר הם חלק מהפארק, כמו גם אזור נופש של לשכת ניהול הקרקעות של ארצות הברית. האזור שסמוך לקצה האגם בקולורדו הוא "אזור הנופש המדינתי נאוואחו" (Navajo State Recreation Area). האגם הוא יעד פופולרי לקמפינג, לשיט ולדיג טרוטה, בס, שפמנון וזאב מים.

## קישורים חיצוניים

* Lake Navajo Water Database
* Navajo State Park

## הערות שוליים

קטגוריה:ארצות הברית: אגמי אגירה מלאכותיים
קטגוריה:נהר הקולורדו
קטגוריה:ניו מקסיקו: גאוגרפיה
נאוואחו
דניאל אישייב

**דניאל אישייב** (נולד ב-16 באוקטובר 1998) הוא אקווטלינסט (מתאבק מתחת למים) בנבחרת ישראל באקוואטלון אשר החל את דרכו בקבוצתו של איגור אוסטרובסקי והתאמן בה עד שנת 2016. הוא אימן קבוצה בנתניה בשנים 2015-2017.

אישייב למד לשחות ולצלול כבר משנת 2007. מתאמן באקוואטלון מאז 2010 ועד היום אך רק משנת 2013 הוא הצטרף לנבחרת ישראל. כמו כן הוא עבר קורס מאמנים של אקוואטלון וכיום יכול לאמן וללמד אקוואטלון בכל מקום בעולם.
ולמד בבית ספר שרת בנתניה.

## הישגים


|אליפות העולם באסטוניה עד 80 ק"ג
|תמונה מתוך אחד מהקרבות
|אליפות העולם בליטא לנוער


## קישורים חיצוניים
* גביע העולם אסטוניה דניאל אישייב
* גביע העולם בליטא (2017)
* גביע העולם לנוער ליטא דניאל אישייב
* גביע העולם אסטוניה דניאל אישייב
* גביע העולם אסטוניה דניאל אישייב
* תוצאות גביע העולם
* כתבה על אקווטלון 
* 
* כתבה בעיתון וסטי על תחרות בליטא (2017)
* 

קטגוריה:ספורטאים ישראלים
קטגוריה:ישראל: ספורט מים
הולנד במשחקים הפאראלימפיים

**[[הולנד]]** השתתפה לראשונה ב ברומא (1960) כאשר שלחה לאולימפיאדה חמישה ספורטאים, שזכו בתשע מדליות: 3 מדליות זהב ו-6 מדליות כסף. מאז, הולנד השתתפה בכל אולימפיאדות הקיץ.

אולימפיאדת החורף הראשונה בה השתתפה הולנד היו המשחקים הפאראלימפיים אינסברוק (1984), ומאז היא השתתפה בכל אולימפיאדות החורף, פרט ל.

אולימפיאדת השיא של הולנד הייתה המשחקים הפאראלימפיים ניו יורק וסטוק מנדוויל (1984), בהם זכתה ב-135 מדליות, מתוכן 55 מדליות זהב. 

הולנד אירחה המשחקים הפאראלימפיים ארנהם (1980).

## מדליות לפי אולימפיאדה
### משחקי הקיץ

### משחקי החורף

## ראו גם
* הולנד במשחקים האולימפיים
* הולנד במשחקים האולימפיים לנוער

## קישורים חיצוניים

קטגוריה:הולנד: ספורט
קטגוריה:מדינות במשחקים הפאראלימפיים
פולין במשחקים הפאראלימפיים

**[[פולין|רפובליקת פולין]]** השתתפה לראשונה ב בהיידלברג (1972). היא השתתפה מאז בכל אולימפיאדות הקיץ.

אולימפיאדת החורף הראשונה בה השתתפה פולין הייתה האולימפיאדה הראשונה, המשחקים הפאראלימפיים אורנסקולדויק (1976). מאז היא השתתפה בכל אולימפיאדות החורף, פרט ל.

אולימפיאדת השיא של פולין היו המשחקים הפאראלימפיים ארנהם (1980), בה זכתה ב-177 מדליות, מתוכן 75 מדליות זהב.

## מדליות לפי אולימפיאדה
### משחקי הקיץ

### משחקי החורף

## ראו גם
* פולין במשחקים האולימפיים
* פולין במשחקים האולימפיים לנוער

## קישורים חיצוניים

קטגוריה:פולין: ספורט
קטגוריה:מדינות במשחקים הפאראלימפיים
לטביה במשחקים הפאראלימפיים

**[[לטביה|הרפובליקה של לטביה]]** השתתפה לראשונה ב בברצלונה (1992), האולימפיאדה הראשונה לאחר התפרקות ברית המועצות. מאז היא השתתפה בכל אולימפיאדות הקיץ. לטביה זכתה במדליות הראשונות שלה במהלך המשחקים הפאראלימפיים סידני (2000), 3 מדליות ארד.

לטביה השתתפה ב-2 משחקי חורף בלבד: המשחקים הפאראלימפיים לילהאמר (1994) והמשחקים הפאראלימפיים טורינו (2006).

## מדליות לפי אולימפיאדה
### משחקי הקיץ

### משחקי החורף

## ראו גם
* לטביה במשחקים האולימפיים
* לטביה במשחקים האולימפיים לנוער

קטגוריה:לטביה: ספורט
קטגוריה:מדינות במשחקים הפאראלימפיים
אירלנד במשחקים הפאראלימפיים

**[[אירלנד|הרפובליקה של אירלנד]]** השתתפה לראשונה ב ברומא (1960), המשחקים הפאראלימפיים הראשונים. היא שלחה לאולימפיאדה זו חמישה ספורטאים, שזכו בשתי מדליות זהב. אירלנד השתתפה בכל אולימפיאדות הקיץ מאז, ומעולם לא השתתפה במשחקי החורף הפאראלימפיים.

אולימפיאדת השיא של אירלנד הייתה המשחקים הפאראלימפיים ניו יורק וסטוק מנדוויל (1984), בה זכתה ב-66 מדליות, מתוכן 20 מדליות זהב.

## מדליות לפי אולימפיאדה
### משחקי הקיץ

## ראו גם
* אירלנד במשחקים האולימפיים
* אירלנד במשחקים האולימפיים לנוער

קטגוריה:אירלנד: ספורט
קטגוריה:מדינות במשחקים הפאראלימפיים
חורבת חוחה

**חורבת חוחה** הוא אתר ארכאולוגי בשיפולי רמת הגולן, בו נתגלו שרידי יישוב יהודי מתקופת המשנה והתלמוד ובית כנסת קדום.

החורבה שוכנת מעל גדתו הדרומית של נחל דליות, בסמוך לצומת הכניסה למושב מעלה גמלא, ברום של כ-100 מטרים מעל פני הים.

שרידי בית הכנסת העתיק שוכנים בדרום החורבה, בנקודה הגבוהה ביותר בה, ונתגלו בשנת 1976. הקיר הדרומי של המבנה, העשוי אבני גזית, השתמר לגובה. סביב המבנה ובתוכו אותרו שרידי עמודים, כותרות ואיפריזים מעוטרים, האופייניים לבתי כנסת קדומים באזור.

בשטח החורבה נמצא מטבע מראשית המאה ה-8 לספירה וכן מטבע מהמחצית השנייה של המאה ה-12.

בסמוך לאתר, לאורך נחל דליות, אותרו בתי כנסת קדומים בעלי מאפיינים דומים לחורבת חוחה, בחורבת בתרה ובחורבת זיתה.

## לקריאה נוספת
* אלי שילר, **[[אריאל (הוצאת ספרים)|אריאל - כתב עת לידיעת ארץ ישראל]]**, גיליון 52 - בתי כנסת בגליל ובגולן, תשמ"ז-1987, 94-92.

קטגוריה:רמת הגולן: אתרים ארכאולוגיים
קטגוריה:רמת הגולן: בתי כנסת
קטגוריה:בתי כנסת עתיקים
קטגוריה:יישובים יהודיים בארץ ישראל בתקופת המשנה והתלמוד
קטגוריה:קצרמר ארכאולוגיה
קטגוריה:אתרים ארכאולוגיים יהודיים בארץ ישראל
חורבת זיתה

**חורבת זיתה** הוא אתר ארכאולוגי בשיפולי רמת הגולן, בו נתגלו שרידי יישוב יהודי מתקופת המשנה והתלמוד ובית כנסת קדום.

החורבה שוכנת מעל גדתו הדרומית של נחל דליות, כשני קילומטרים ממזרח למושב מעלה גמלא, וברום של כ-180 מטרים מעל פני הים.

בחורבה נתגלו חרסים מהתקופה הרומית המאוחרת ומהתקופה הביזנטית, וכן פריטים ארכיטקטוניים האופייניים לבתי כנסת בגולן ובגליל, ובהם אבני גזית, משקופים, עמודים, כותרות ומזוזות.

בסמוך לאתר, לאורך נחל דליות, אותרו שרידי בתי כנסת נוספים בעלי מאפיינים דומים לאלו של חורבת זיתה, בחורבת בתרה ובחורבת חוחה.

## לקריאה נוספת
*א' שילר, **אריאל כתב עת לידיעת ארץ ישראל**, חוברת 52 - בתי כנסת בגליל ובגולן, תשמ"ז-1987, עמ' 98-99.

קטגוריה:רמת הגולן: אתרים ארכאולוגיים
קטגוריה:רמת הגולן: בתי כנסת
קטגוריה:בתי כנסת עתיקים
קטגוריה:יישובים יהודיים בארץ ישראל בתקופת המשנה והתלמוד
קטגוריה:אתרים ארכאולוגיים יהודיים בארץ ישראל
איסלנד במשחקים הפאראלימפיים

**[[איסלנד|הרפובליקה של איסלנד]]** השתתפה לראשונה ב בארנהם (1980). היא שלחה לאולימפיאדה זו 12 ספורטאים, שזכו במדליית זהב ובמדליית ארד. מאז השתתפה איסלנד בכל אולימפיאדות הקיץ.

אולימפיאדת החורף הראשונה בה השתתפה איסלנד הייתה המשחקים הפאראלימפיים לילהאמר (1994). באולימפיאדות הבאות היא לא לקחה חלק, וחזרה להשתתף באולימפיאדות החורף החל מהמשחקים הפאראלימפיים ונקובר (2010).

## מדליות לפי אולימפיאדה
### משחקי הקיץ

### משחקי החורף

## ראו גם
* איסלנד במשחקים האולימפיים
* איסלנד במשחקים האולימפיים לנוער

קטגוריה:איסלנד: ספורט
קטגוריה:מדינות במשחקים הפאראלימפיים
מגן אמה

**מגן אמה** הוא מגן המיועד לספוג את המהלומה שתחטוף האמה.
[ממוזער|זוג מגני אמה של חברת [אדידס המיועדים עבור טאקוונדו וכוללים גם מגן למרפק. ניתן לראות את הצד הפנימי המרופד והצד החיצוני הכולל את הסקוצ'ים.]] 
מגנים מסוג זה נפוצים בקרב מתאמנים באמנויות לחימה מכיוון שבמהלך הקרבות נדרשים הספורטאים להדוף מכות של היריב באמצעות היד, ובפרט בעיטות באמצעות האמה. ללא המגן, ישנה אפשרות גבוה כי היד תישבר. ישנם מגנים אליהם מחוברת גם כפפה או מגן למרפק. המגנים לרוב נלבשים מתחת לשרוול.

המגנים מורכבים מגומי או בד, שבתוכו ספוג, לעיתים קשיח ולעיתים רך. ישנם שני סוגים עיקריים של מגנים: מגנים אותם ניתן להדק אל האמה באמצעות סקוצ'ים, והם עשויים גומי. הסוג השני הוא של מגנים העשויים מבד ונלבשים כמו "גרב" על גבי היד, אלו נפוצים פחות ומחירם זול יותר. את המגנים ניתן לרכוש במידות שונות, והם מיוצרים על ידי מגוון רב של חברות. מחירם נע בין עשרות שקלים ועד למאות שקלים.

## ראו גם
* מגן שוק
* מגן שיניים
קטגוריה:ציוד ספורט
קטגוריה:ציוד בטיחות
קטגוריה:גפיים עליונות
כדורגל באולימפיאדת סידני (2000)

**[[אולימפיאדת סידני (2000)]]** נערכה בסידני, אוסטרליה. תחרויות הכדורגל נערכו בין 13 באוגוסט ל-30 באוגוסט 2000. בטורניר הגברים השתתפו 16 נבחרות, ובטורניר הנשים השתתפו 8 נבחרות לאומיות.

## אצטדיונים
6 אצטדיוני כדורגל אירחו את משחקי הכדורגל האולימפיים. את משחקי הפיינל אירחו האצטדיון האולימפי ואצטדיון הקריקט של מלבורן. לכבוד המשחקים האולימפיים החליטו המארגנים שגם אצטדיון קנברה יארח חלק מהמשחקים כדי לכבד את בירת אוסטרליה קנברה.

## טורניר הגברים
התחרות הייתה פתוחה לנבחרות עד גיל 23 תוך אפשרות חיזוק על ידי 3 כדורגלנים מבוגרים יותר.

### הנבחרות שהעפילו
התחרות הייתה מתוכננת ל-16 נבחרות. להלן ההקצאה:

* אירופה - 4 מקומות (47 נבחרות העפילו לתחרות), העפלה בהתאם לתוצאות של אליפות אירופה בכדורגל עד גיל 21 - 2000.
* אפריקה - 3 מקומות (30 נבחרות נרשמו), הפעלה דרך תחרות העפלה
* אסיה - 3 מקומות (35 נבחרות נרשמו), הפעלה דרך תחרות העפלה
* אמריקה הדרומית - 2 מקומות  (10 נבחרות נרשמו), הפעלה דרך תחרות העפלה
* אמריקה הצפונית - 2 מקומות (6 נבחרות נרשמו), הפעלה דרך תחרות העפלה
* פלייאוף - 1 - הפעלה לאחר משחק בין נבחרת שזכתה במקום השלישי בתחרות העפלה של CAF לבין מקום השני בתחרות של OFC
* המדינה המארחת - 1

### בית א'

### בית ב'

### בית ג'

### בית ד'

### שלב הנוקאאוט

## הדירוג הסופי

הערה:הדירג לפי הנתונים באתר האולימפי

## טורניר הנשים
בתחרות השפפתוח נבחרות לאומית לנשים שזכו במקומות 1-7 בגביע העולם בכדורגל נשים 1999 והנבחת המארחת.

### הנבחרות שהעפילו

### בית א'

### בית ב'

### שלב הנוקאאוט

### הדירוג הסופי

;הכובשת המצטיינת - סון ון
;פרס הקבוצה ההוגנת מטעם פיפ"א - 

## קישורים חיצוניים
* 

* נתונים מאתר rsssf
* נתונים מאתר אולימפי
* נתונים מאתר פיפ"א - תחרות הגברים
* נתונים מאתר פיפ"א - תחרות הנשים
* נתונים מאתר transfermarkt
* משחק הגמר בתחרות גברים - נתונים מפורטים
* משחק הגמר בתחרות הנשים - נתונים מפורטים
**FIFA Technical Report (Part 1), (Part 2), (Part 3) and (Part 4)

*
2000
קטגוריה:ענפי ספורט באולימפיאדת סידני (2000)
סבטלנה דמידוב

**סבטלנה דמידוב** (נולדה ב-8 ביולי 1960) היא שחקנית ישראלית.

## ביוגרפיה
דמידוב נולדה במוסקבה, רוסיה להורים רופאים. בגיל 16, למדה תיאטרון והיא בוגרת האקדמיה הממלכתית לאמנות במוסקבה. שיחקה בתיאטרון ע"ש מאייקובסקי במוסקבה. בשנת 1990 עלתה לישראל. ב-1992 הצטרפה דמידוב לתיאטרון גשר.

נשואה לשחקן ישראל דמידוב ולהם שלושה ילדים: דניאל (יליד 1989) שחקן, גיא (יליד 1993) שחקן ועמנואל (יליד 1996) שחקן.

## קריירת משחק
### בתיאטרון
* האידיוט, תיאטרון גשר (1992)
* אדם בן כלב, תיאטרון גשר (1993)
* בשפל, תיאטרון גשר (1994)
* כפר, תיאטרון גשר (1996)
* עיר - סיפורי אודסה, תיאטרון גשר (1996)
* שלוש אחיות, תיאטרון גשר (1997)
* מזימה ואהבה, תיאטרון גשר (1999)
* מר ברינק, תיאטרון גשר (2000)
* העבד, תיאטרון גשר (2002)
* שושה, תיאטרון גשר (2003)
* כולם רוצים להוליווד, תיאטרון גשר (2004)
* עקר בית, תיאטרון הקאמרי (2005)
* עניין של סגנון, תיאטרון גשר (2006)
* יאקיש ופופצ'ה, תיאטרון גשר (2007)
* הנסיכה איבון, תיאטרון גשר (2010)
* שש נפשות מחפשות מחבר, תיאטרון גשר (2010)
*דון ז'ואן, תיאטרון גשר (2011)
* הארווי, תיאטרון גשר (2012)
* הנפש הטובה מסצ'ואן, תיאטרון גשר (2014)
* אני דון קיחוטה, תיאטרון גשר (2015)
* קדוש מעונה, תיאטרון גשר (2016)
* קיץ במריאנבד, תיאטרון גשר (2017)
* מקבת' - גרסה ללא מילים, תיאטרון גשר (2018)
* אורסטיאה, תיאטרון גשר (2018)
* השחף, תיאטרון גשר (2021)
* החטא ועונשו, תיאטרון גשר (2024)

### בקולנוע ובטלוויזיה
* פלורנטין - סווטלנה (1997)
* שלוש אצבעות - אחות (2001)
* חלומות מתוקים - מרינה לישנסקי (2003)
* טיפול נמרץ - אורית שפירו (2003)
* שלווה - פציינטית (2004)
* זינזאנה - הסוהרת סופי (2005)
* פרשת השבוע - יאנה (2006)
* החיים זה לא הכל - חסרת בית (2009)
* דאוס - ד"ר הוניג (2009)
* תא גורדין - נטליה (2012)
* בלו נטלי - אמא של ג'ני (2013)
* אוסטרליה שלי - הניה (2013)
* רמזור - אולגה (2014)
* שוברי גלים - אמא של גוצ'י (2016)
* חברות - המורה למחול (2018)
* ליידי טיטי - סוניה (2018)
* הפילגש - מרינה (2022)
* לעוף על אנה - בבושקה  (2023)
* פטריק - סבטלנה קוגאלוב (2024)
* האיש שרצה לדעת הכל - מרינה קוזאק (2024) 
* מגרש הרוסים - אמא של אנטון (2025)
* קליניקה מיה
* זמן סליחות
* שיר פרידה
* בני בני ילד רע

## קישורים חיצוניים

* סבטלנה דמידוב, באתר הבמה
* 

## הערות שוליים

קטגוריה:עולות בשנות ה-1990
קטגוריה:עולים בשנות ה-1990
קטגוריה:יהודיות סובייטיות
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות שנולדו ב-1960
קטגוריה:ישראלים שנולדו ב-1960
דמיטרו ריז'וק

**דמיטרו ריז'וק** (באוקראינית: **Дмитро Юрійович Рижук**; נולד ב-5 באפריל 1992 בקייב, אוקראינה) הוא כדורגלן אוקראיני המשחק בעמדת הבלם בקבוצת אטוראו מקזחסטן.

## הקריירה
דמיטרו ריז'וק החל את דרכו במחלקת הנוער של דינמו קייב. לאחר שהרשים את הצוות המקצועי עלה דמיטרו לקבוצת הבוגרים של דינמו קייב אך לא זכה לרשום הופעה במדיה. לאחר שלא קיבל דקות משחק, בעונת 2014/15 חתם ריז'וק בקבוצת הבת של דינמו קייב.

בעונת 2015/16 הושאל למטאליסט חרקוב האוקראינית.

לקראת עונת 2016/17 חתם בהפועל עכו מהליגה הלאומית, עימה העפיל לליגת העל בתום העונה.

בקיץ 2017 חתם בהפועל עפולה.

## קישורים חיצוניים

* עמוד השחקן באתר ההתאחדות לכדורגל באוקראינה 

קטגוריה:כדורגלנים אוקראינים
קטגוריה:בלמי כדורגל אוקראינים
קטגוריה:קייב: כדורגלנים
קטגוריה:כדורגלני דינמו קייב
קטגוריה:כדורגלני מטאליסט חרקיב
קטגוריה:כדורגלני הפועל עכו
קטגוריה:כדורגלני הפועל עפולה
קטגוריה:כדורגלני צ'רנומורץ אודסה
קטגוריה:כדורגלני מינסק
קטגוריה:כדורגלני אוקז'טפס
קטגוריה:כדורגלני שחטר קראגנדי
קטגוריה:כדורגלנים זרים בישראל
קטגוריה:ספורטאים אוקראינים בישראל
קטגוריה:ספורטאים זרים בבלארוס
קטגוריה:ספורטאים אוקראינים בקזחסטן
קטגוריה:אוקראינים שנולדו ב-1992
פיליפסבורג (סנט מארטן)

**פיליפסבורג** (בהולנדית **Philipsburg**, נהגה "פיליפסבורח") היא העיירה הגדולה ביותר ועיר הבירה של מדינת סנט מארטן שבממלכת ארצות השפלה (עד שנת 2010 נכללה סנט מארטן בישות האוטונומית "האנטילים ההולנדיים" של הממלכה). היישוב ממוקם על רצועת קרקע צרה בין אגם מלח מצפון למפרץ גדול מדרום. העיירה משמשת כמרכז המסחרי של האי סנט מרטן ושוכנת בחלקו הדרומי. בשנת 2017 התגוררו ביישוב 1,894 תושבים.

## היסטוריה
פיליפסבורג נוסדה בשנת 1763 על ידי ג'ון פיליפס, סקוטי, קפטן בחיל הים ההולנדי. המיקום היה נוח לאיסוף מלח מימת המלח הסמוכה מצפון והעמסתו לספינות במפרץ מדרום.
היישוב הפך במהרה מרכז עמוס לסחר בינלאומי. שני המבצרים ההיסטוריים מעידים על החשיבות האסטרטגית של פיליפסבורג בסנט מארטן: מבצר אמסטרדם ופורט ויליאם.

## גאוגרפיה
### האקלים
אזור זה בדרך כלל משופע ונמצא בעונה היבשה. על פי מערכת מזג האוויר, פיליפסבורג בעלת מזג אוויר טרופי סוואנה.

## תיירות
אטרקציית הקנייה העיקריות וחזיות הרחובות היפים נמצאים בלב ליבה של העיר. גם נמל פיליפסבורג הוא נמל מבוקר על ידי ספינות שיט רבות, ספינות כמו Celebrity Solstice, Crown Princess *[[דיסני מג'יק]]*, ומאז 2010 גם ספינות כגון Oasis of the Seas ו-Anthem of the Seas.

## תחבורה

[ממוזער| [בואינג 747|בואינג 747-300 של קורסאייר אינטרנשיונל בנחיתה]]
הנמל מפורסם ברחבי העולם בשל היותו קרוב לחוף הים ותמונות מקרוב של נחיתת מטוסים, הנמל עצמו הפך עבור רבים סיבה בפני עצמה לבקר.

הדף סילון מהמטוסים יוצא וגורם ליצירת גלים מלאכותיים. עם זאת, הדפי הסילון פיזית מסוכנים כל כך שהצופים צריכים להזהר; הרשויות המקומיות צריכות להציב אזהרה על גדרות שדה התעופה כדי להודיע לאנשים על הסכנה של הדף סילון מהמטוסים.

## קישורים חיצוניים

## הערות שוליים

קטגוריה:סנט מארטן
קטגוריה:ממלכת ארצות השפלה: יישובים
קטגוריה:הקריביים: ערי בירה
ארבורטום

ממוזער|250px|שמאל|עצים בצבעי סתיו בארבורטום וסטונברט באנגליה

**ארבורטום** (בלטינית: **Arboretum**, מהמילה **Arbor** – עץ) הוא גן בוטני יערני – המתמקד באיסוף, תצוגה ומחקר של עצים או שיחים בלבד, ולא במיני צמחים קטנים כמו גן בוטני רגיל.

את המונח "ארבורטום" טבע לראשונה הבוטניקאי האנגלי ג'ון קלאודיוס לאודון בשנת 1833, אך גנים בוטניים מסוג זה התקיימו הרבה לפני כן. הפרעונים במצרים העתיקה היו הראשונים שנטעו עצים אקזוטיים ונהגו לגדל ולטפל בהם בגנים מיוחדים שטיפחו.

ישנם ארבורטומים המוקדשים לסוג מסוים של עצים או שיחים, כגון שיחי גפנים, עצי מחט, עצי אלון, או עצי ערבה. כחלק מתפקידם המדעי והמחקרי, חלק מגני הארבורטום כוללים גם משתלות וחדרי טיפול עבור עצים חולים או זקנים. לרוב, מעוצב ארבורטום בצורת סביבה טבעית או כפרית רגילה ומתפרש על פני שטח רחב.

הארבורטום הלאומי של ארצות הברית, שנמצא בוושינגטון, הוא אחד הגדולים בעולם, וכולל גם מוזיאון לעצי בונסאי וכמה גני גידול ואיקלום לאומיים. הוא נמצא בסמיכות לגן הבוטני של ארצות הברית.

## גני ארבורטום בישראל
בישראל מצוי ארבורטום ביער אילנות באזור השרון. הוא הוקם במהלך שנות ה-50 המוקדמות, ובשנת 1993 הכריז משרד החקלאות ביחד עם קק"ל על הגן בתור הארבורטום הלאומי של ישראל.

## קישורים חיצוניים

* הארבורטום הלאומי של ארצות הברית
* 

*
קטגוריה:עצים
פרץ וזאן

**פרץ וזאן** הוא מנכ"ל משרד המדע והטכנולוגיה לשעבר.

## ביוגרפיה
וזאן שירת בצה"ל כקצין בפיקוד העורף, בשנים 1993–1998 שימש מפקד מחוז לכיש. בהמשך שימש ראש ענף מבצעים במטה פיקוד העורף. בספטמבר 2002 מונה למפקד מחוז הדרום ושירת בתפקיד עד אוקטובר 2005. השתחרר משירות הקבע בדרגת אלוף-משנה ובשירות המילואים ממלא תפקיד ברשות החירום הלאומית.

לאחר שחרורו מונה ב-2006 למנהל מחוז דרום בשירות התעסוקה, ב-2008 מונה למנהל מחוז דן וכיהן בתפקיד עד 2014. בינואר 2016 מונה למנכ"ל משרד המדע, הטכנולוגיה והחלל, תפקיד בו כיהן עד ינואר 2019.

בין השנים 2016-2020 כיהן וזאן כיו"ר הישראלי של קרן המחקרים ישראל-גרמניה (GIF).

וזאן בעל תואר ראשון בהצטיינות בכלכלה ובלוגיסטיקה מאוניברסיטת בר-אילן ותואר שני בהצטיינות במדיניות ציבורית מאוניברסיטת בר-אילן.

## חיים אישיים
וזאן נשוי ואב לשניים, מתגורר בתל אביב.

## קישורים חיצוניים

* 
* 

קטגוריה:מפקדי מחוז דרום בפיקוד העורף
קטגוריה:אלופי-משנה בצה"ל
קטגוריה:בוגרי אוניברסיטת בר-אילן
קטגוריה:מנכ"לי משרד המדע והטכנולוגיה
קטגוריה:ישראלים שנולדו במאה ה-20
אינגריד פלדמן

**אינגריד פלדמן** (בהולנדית: **Ingrid Feldman**; נולדה ב-23 ביולי 1973) היא דוגמנית עבר הולנדית-ישראלית.

## קורות חיים
פלדמן נולדה בהולנד, בעיירה שעל יד הגבול עם גרמניה. ב-1991 נבחרה למלכת היופי של הולנד. אך לאחר מכן נלקח ממנה תארה, משום שהתגלה, שהייתה נשואה באותו זמן.

היא הגיעה לישראל בגיל 20, בעקבות בן זוגה הישראלי. בזמן שהייתה בחוף הים, גילה אותה צלם, והיא חתמה חוזה עם סוכנות לוק.

פלדמן הופיעה בעשרות תצוגות אופנה בישראל, בין היתר של חברת האופנה הישראלית "קסטרו", ועברה הדרכה אצל סמדר גנזי.

ב-2005 הצטלמה למגזין בגדי הים של "בלייזר".

היא התפרסמה בטלוויזיה כאחת מנערות "גלגל המזל". ב-1999 גילמה דוגמנית בסדרה "רמת אביב גימל", באותה שנה באירוויזיון שהתקיים בישראל, הופיעה בסרטונים בין השירים. ב-2008 החלה לשמש כפרזנטורית של רשת אופנת הנשים לורד קיטש.

פלדמן עובדת כמאפרת מקצועית. פועלת גם כציירת בסגנון ריאליסטי, מציירת בעיקר נופים ימיים, טבע דומם ולאחרונה (2023) בעלי חיים. ציוריה נסחרים ומוצגים בתערוכות. כתחביב היא לומדת תיפוף.

## קישורים חיצוניים

* 

* תערוכה של אינגריד פלדמן וליאור קימל
* אינגריד פלדמן, באתר "יופי"
* 
* 
* https://web.archive.org/web/20051219041425/http://www.eonline.co.il/facts.asp?id=702
* 

קטגוריה:דוגמניות הולנדיות
קטגוריה:דוגמניות ישראליות
קטגוריה:דוגמנים ישראלים
קטגוריה:עולים לא-יהודים
קטגוריה:מאפרות ישראליות
קטגוריה:ישראליות ילידות הולנד
קטגוריה:ישראלים ילידי הולנד
קטגוריה:דוגמנים הולנדים
קטגוריה:מאפרים ישראלים
קטגוריה:ישראליות שנולדו ב-1973
קטגוריה:ישראלים שנולדו ב-1973
הלן דורון

[250px|ממוזער|שמאל|בית הלן דורון ב[פארק תעשיות משגב]]
**הלן דורון** (נולדה ב-5 בנובמבר 1955) היא בלשנית בריטית-ישראלית, מייסדת שיטת הלן דורון ללימוד אנגלית.

דורון נולדה בלונדון ולמדה בלשנות וצרפתית באוניברסיטת רדינג. היא לימדה באוניברסיטת פואטייה ולאחר שסיימה את התואר השני, ייסדה את שיטת לימוד האנגלית הנקראת על שמה, שיטת הלן דורון. השיטה מלמדת אנגלית באמצעות שימוש במוזיקה, ובנוסף עושים המורים שימוש גם בשפת גוף ובפנטומימה במהלך הלימוד. דורון סיפרה שהיא קיבלה את הרעיון לפיתוח השיטה בכך ששמה לב שהמורים לאנגלית בבתי הספר יודעים ללמד רק דרך קריאה וכתיבה.

מחקרים אף הראו ששיטה זו היא אחת השיטות היעילות והמוצלחות ללימוד אנגלית כשפה זרה, בעיקר כמקצוע בחירה.

במסגרת השיטה הזו למדו יותר משני מיליון ילדים בעולם. היא נלמדת כיום בכ-850 מרכזים ב-30 מדינות בעולם, בהן, תאילנד, סין, ניגריה, פולין, איטליה, אקוודור, רוסיה וישראל.

דורון מתגוררת בהררית.

## קישורים חיצוניים

* 
* 
* 
* 

## הערות שוליים

קטגוריה:הוראת האנגלית
קטגוריה:ישראליות ילידות אנגליה
קטגוריה:ישראלים ילידי אנגליה
קטגוריה:הררית: אישים
קטגוריה:בוגרי אוניברסיטת רדינג
קטגוריה:עולות בשנות ה-1980
קטגוריה:עולים בשנות ה-1980
קטגוריה:ישראליות שנולדו ב-1955
קטגוריה:ישראלים שנולדו ב-1955
אדם המזיק

במשפט העברי **אדם המזיק** הוא אדם שגורם על ידי מעשיו נזק לאחר, בממונו או בגופו. הוא אחד מאבות הנזיקין, ונכלל לפי דעה אחת כאחד מארבעת אבות הנזיקין הנמנים בתחילת מסכת בבא קמא.

## פרטי ההלכה
### הפן הממוני
אדם המזיק ממונו של חברו חייב לשלם. יסוד הלכה זו נלמד מהפסוק:

## אדם מועד לעולם

דין אדם המזיק שונה ממעשי עבירות. בניגוד למעשה עבירה שבמקרה שעשאה באונס פטור מעונש, אדם המזיק חייב אפילו באונס, וכך אמרו במשנה , לאמור, אדם שהזיק אחראי על מעשיו בכל מצב, הן אם הנזק נגרם ברצונו של המזיק או בשוגג, או אפילו באונס כגון תוך כדי שינה.

במקרה של אונס גמור, כגון שלאחר שאדם הלך לישון הונחו כלים בקרבתו, מובא בתלמוד ירושלמי שהוא פטור. לדעת תוספות במקרה של אונס גדול מאוד לא אמור הכלל 'אדם מועד לעולם', ולכן פטור, אך דעת הרמב"ן היא שגם אנוס לגמרי, יש לחיבו, אלא שכאן בעל הכלים פשע ולכן יש לפטור את הישן. להלכה נפסק בשולחן ערוך שאדם המזיק חייב אף באונס, דעת הרמ"א שהכוונה דווקא באונס שאינו אונס גמור, ודעת הש"ך שהשולחן ערוך מחייב אף באונס גמור .

### באונס
כאמור אדם שהזיק באונס, למשל מתוך שינה או שהקיא בלא כוונה על חפץ וגרם לו נזק, חייב בתשלום מלא. אך לגבי אדם שנאנס באיומי מוות להזיק ממון של אדם אחר - נחלקו הפוסקים. הרמב"ם פסק שחייב לשלם, מכיוון שבסופו של דבר הוא גרם נזק וחייב גם במקרה של אונס כאמור, וכך פסק הש"ך. הראב"ד פסק שפטור, כיוון שמבחינה הלכתית מותר לו להזיק כדי להציל את נפשו, ואין לחייב אדם בתשלום נזיקין, על דבר שמותר לעשותו.

## חומרות נוספות
דינים נוספים שישנם באדם המזיק בשונה משאר המזיקים הוא לעניין מקום בו בוצע הנזק. באדם המזיק לעולם אין הבדל אם הנזק נעשה ברשות הניזוק או שהניזוק בא לרשותו של המזיק ושם פגע בו בעל הבית.

במקום שבו היו שותפים בנזק מספר בני אדם נאמר דין שהנזק מתחלק בין כולם.

### הפן האיסורי
מלבד עצם העניין שמחויב הוא לשלם מדיני נזיקין, עובר המזיק באיסור כגנב וכגזלן הנוטלים ממון אחרים. אדם שהזיק לממון חברו ששילם את דמי הנזק ועשה תשובה נתכפר חטאו ואינו זקוק למחילת חברו, וזאת, בניגוד לגנב וגזלן וכן מי שחבל בגוף חברו, שמלבד החזרת הגנבה והתשובה עדיין זקוקים הם למחילת הנגזל. בכל אופן ביארו כמה אחרונים שגם המזיק ממון חברו צריך לבקש ממנו מחילה.

## חובל בחברו

המזיק אדם אחר **בגופו**, מלבד חיוב תשלומי הנזק מתחייב בעוד ארבעה חיובים לניזק:

* **נזק** - אובדן קבוע של יכולת השתכרות.
* **צער** - כמה היה מוכן לשלם על מנת שלא יצטער כך.
* **ריפוי** - הוצאות רפואיות.
* **שבת** - אובדן זמני שלא כושר השתכרות.
* **[[תשלומי בושת|בושת]]** - תשלום על הבושה שנתבייש הניזק, (כמה היה מוכן לשלם על מנת שלא להתבייש כך).

המזיק את **ממונו** של האחר פטור מחמישה דברים.

## קישורים חיצוניים
* 

## הערות שוליים

קטגוריה:משפט עברי: דיני נזיקין
קטגוריה:בבא קמא: סוגיות תלמודיות
סרט תעמולה

[ממוזער|תמונה מתוך סדרת סרטי התעמולה האמריקאית "Why we fight", שנועדה לשכנע את הציבור האמריקאי בחשיבות השתתפותה של [ארצות הברית במאבק בנאצים במלחמת העולם השנייה]]
**סרט תעמולה** הוא סרט קולנוע שיש בו צורה כלשהי של תעמולה. סרטי תעמולה עשויים להיות "עטופים" בדרכים רבות, אבל הם לרוב הם מוצגים כהפקות תיעודיות מתוסרטות, ולמעשה הם סרטים אשר הופקו על מנת לשכנע את הצופים בעמדה פוליטית ספציפית או על מנת להשפיע על דעת הקהל או ההתנהגות של הצופים; לעיתים קרובות הדבר נעשה באמצעות הצגת מידע באופן סובייקטיבי, ובמקרים רבים - מידע שנועד להטעות בכוונת תחילה את הצופים.

תעמולה יכולה להיות מוגדרת גם כיכולת "לייצר ולהפיץ מסרים בעלי כוח צמיחה שלאחר שיזרעו, ינבטו בתרבויות אנושיות גדולות". עם זאת, במאה ה-20, נוצרה תעמולה "חדשה", שמקורה בצרכיהם של ארגונים פוליטיים שונים להעביר מסרים אשר עשויים "להשפיע על קבוצות אנשים רלוונטיות לשנות את עמדותיהן כך שיתאימו לאינטרסים שלהם [של הארגונים הפוליטיים]". סרט הקולנוע, אשר פותח בתחילה על ידי האחים לומייר בשנת 1896, סיפק אמצעי ייחודי המאפשר גישה לקהלים גדולים בבת-אחת; הקולנוע היה אמצעי תקשורת המונים האוניברסלי הראשון, מאחר שהיה באפשרותו להשפיע על הצופים הן כיחידים והן כחלק מקהל רב, מה שהפך אותו במהירות לכלי בידי ממשלות וארגונים לא-מדינתיים לצורך העברת מסרים אידאולוגיים הרצויים להם. כפי שננסי סנואו מציינת בספרה, *Information War: American Propaganda, Free Speech and Opinion Control Since 9-11*: "התעמולה מתחילה במקום שבו החשיבה הביקורתית מסתיימת".

## קולנוע ככלי תעמולה
הקולנוע הוא אמצעי תקשורת ייחודי בכך שהוא משלב תמונות, תנועה, וצליל באופן מציאותי, תוך כדי שהוא יוצק משמעות לכל אלו, ככל שסיפור המתואר מתקדם. שלא כמו צורות אמנות רבות אחרות, סרט קולנוע מייצר תחושה של דחיפות. היכולת של הקולנוע ליצור אשליה של חיים ושל מציאות, המתפתחים לנגד עינו של הצופה, נקודות מבט לא ידוע על העולם, הם הסיבה לכך שסרטי קולנוע, במיוחד אלה שמציגים תרבויות לא ידועות או מקומות לא מוכרים, נתפסים כייצוגים מדויקים של החיים.

מספר אקדמאים חוקרי קולנוע ציינו את יכולת האשליה הגדולה של הקולנוע. דז'יגה ורטוב טען במניפסט שלו משנת 1924, "*The Birth of Kino-Eye*" כי "נקודת המבט הקולנועית היא אמת קולנועית". כלומר, על פי פרפרזת הילמאר הופמן, בסרט הקולנוע, רק מה שהמצלמה "רואה" - קיים; ואילו הצופה - הוא חסר פרספקטיבות נוספות, ומסכים לתפוס את התמונה המוצגת בפניו כמציאות.

סרטים הם כלי תעמולה יעילים כי הם מציגים ומבססים סמלים חזותיים של מציאות היסטורית ותודעה, מגדירים את עמדות הציבור של התקופה בה הם צולמו, מגייסים אנשים למען מטרה משותפת, או מושכים את תשומת לבם למטרה שלא היו מודעים לה. סרטים פוליטיים והיסטוריים מייצגים, משפיעים ויוצרים תודעה היסטורית והם מסוגלים אף לעוות אירועים, מה שהופך את הקולנוע למדיום משכנע ואולי לא אמין.

## ראו גם
* ספין תקשורתי

## קישורים חיצוניים

* 

* *[https://web.archive.org/web/20150101064314/http://americanimage.unm.edu/propagandafilmmaker.html Propaganda Filmmaker: Make Your Own Propaganda Film]
* *PropagandaCritic Video Gallery
* *[http://www.therealnews.com/t2/index.php?option=com_content&task=view&id=33&Itemid=74&jumival=657 Empire-Hollywood: Chronicler of War]*, a look at the Pentagon's influence on the film industry (2 videos 15:53 from *The Real News*)


## הערות שוליים

תעמולה
תעמולה
קטגוריה:תקשורת המונים
קטגוריה:תעמולה
Ghost (מיני-אלבום של סקיי פררה)

**Ghost** הוא מיני אלבומה השני של סקיי פררה אשר שוחרר ב-16 באוקטובר 2012 על ידי חברת התקליטים קפיטול רקורדס. המיני אלבום יצא כי אלבום הבכורה שלו עוקב לעיתים קרובות, עד אשר הוא יצא ב-2013 כ-Night Time, My Time. המיני אלבום מהווה שינוי מהשירים המוקדמים של פררה, אשר לרוב הכילו אלמנטים של דאנס-פופ. היא שיתפה פעולה עם המפיקים ג'ון בריאון, דב היינס, גרג קרוסטין, קאס מקומבס ואריאל רכטשייד כדי להגיע לסגנון הרצוי מבחינתה. המיני אלבום ברובו הוא סינת'פופ, למרות זאת הוא שונה מסגנונה השונה כי הוא מכיל גם אקוסטי, אינדי פופ וגל חדש.

Ghost זכה לביקורת מעורבות ממבקרי המוזיקה, אשר העריכו את הגיוון של האלבום, אבל היו חלוקים בנוגע ללכידות האלבום.

## רקע

אחרי שפררה שחררה את השירים "17", "One" ו"Obsession", פררה הודיעה על כך שאלבום הבכורה שלה ייצא ב-11 בינואר 2011. בסופו של דבר זה הוחלף במיני האלבום הראשון שלה "As If", אשר יצא לאור ב-22 במרץ 2011. בנובמבר 2011, פררה הודיעה על כך שאלבום הבכורה שלה ייצא ב-2012, והודיעה על כך שסינגל הבכורה ייצא בפברואר. מאוחר יותר, היא חשפה שהיא עובדת עם ג'ון בריאון, גרג קרוסטין ושירלי מנסון על האלבום התוכנית להוציא מיני אלבום בשם Ghost נחשפה על ידי האתר פיצ'פורק ב-30 באוגוסט 2012. תמונת המיני האלבום צולמה על ידי הדי סלימאן ופורסמה על ידי פררה דרך חשבון הטוויטר שלה ב-17 בספטמבר. למרות שהאלבום תוכנן לצאת ב-2 באוקטובר, בסופו של דבר הוא יצא ב-16 באוקטובר בקנדה ובארצות הברית

## קישורים חיצוניים

## הערות שוליים

קטגוריה:מיני-אלבומים מ-2012
קטגוריה:אלבומים שהופקו על ידי גרג קורסטין
קטגוריה:מיני-אלבומי חברת קפיטול רקורדס
רבקה סייר

**רבקה סייר** (באנגלית: **Rebecca Saire**; נולדה ב-16 באפריל 1963) היא שחקנית וסופרת אנגלייה, שזכתה להכרה בגיל 14 כשגילמה את יוליה בעיבוד הטלוויזיוני של ה-BBC למחזה "רומיאו ויוליה".

## קורות חייה
סייר נולדה בלונדון. היא למדה בבית הספר לבנות "Watford Grammar School for Girls" ובגיל 13 החלה ללמוד בבית הספר "גודולפין ולאטימר סקול" בהאמרסמית' במערב לונדון.

## קריירה
### משחק
ב-1978 כשהייתה בת 14 גילמה את יוליה במחזה "רומיאו ויוליה" מתוך סדרת המחזות השייקספיריים של ה-BBC. עוד הופיעה בטלוויזיה בתפקיד אמיליה סדלי בעיבוד משנת 1987 לרומן "יריד ההבלים". היא שיחקה בתפקיד שוֹנָה בדרמה "The Bill" של רשת ITV, והופיעה בתפקיד אורח בסדרה "קטעים עם פריי ולורי".

בקולנוע הופיעה סייר בסרט "The Shooting Party" בכיכובו של ג'יימס מייסון.

בתיאטרון שיחקה סייר בתפקיד מייבל במחזה "בעל אידיאלי", בתפקיד דיאנה במחזה "סוף טוב הכל טוב" ובתפקיד הנסיכה מרי במחזה "Crown Matrimonial". ב-1989 שיחקה בתפקיד אופליה במחזה "המלט" לצדו של מארק ריילנס בתפקיד הראשי בהפקה של הלהקה השייקספירית המלכותית.

בשנת 2017 שיחקה לצד ג'מה ארטרטון וסם קלאפלין בסרט הדרמה הבריטי "שעתם היפה" ("Their Finest") בבימוי לונה שרפיג.

### כתיבה
סייר כתבה שלושה מחזות עבור רדיו ה-BBC שהופקו על ידי יון או'קלהאן (Eoin O'Callaghan):
* "Standing on Tiptoe"
* "The Detox"
* "Clapham Junction" - בחירת השבוע של רדיו טיימס

## חיים אישיים
סייר נשואה לשחקן רוג'ר אלאם ולהם שני ילדים.

## תפקידים בתיאטרון
* "Private Lives" בתפקיד סיביל בתיאטרון הלאומי
* "The Misanthrope" בתפקיד אליאנט בתיאטרון פיקדילי
* "בעל אידיאלי" בתפקיד מייבל בתיאטרון גילגוד
* "Travesties" בתפקיד גוונדלין עם RSC ובתיאטרון סאבוי
* "סוף טוב הכל טוב" בתפקיד דיאנה (RSC)
* "The School of Night" בתפקיד אודרי וולסינגהם (RSC)
* "A Jovial Crew" בתפקיד רייצ'ל (RSC)
* "המלט" בתפקיד אופליה ב-RSC בשנת 1989
* "Crown Matrimonial" בתפקיד הנסיכה מרי בתיאטרון איבון ארנו ובסיור הופעות

## פילמוגרפיה

## תפקידים ברדיו
* קרוליין, נסיכת ויילס במחזה "The People's Princess"
* פיליפה בתסכית "The Experiences of an Irish RM"
* סו בתסכית "The Small Back Room"
* ג'ואן גרינווד בתסכית "Kind Hearts"

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מחזאים אנגלים
קטגוריה:מחזאיות אנגליות
קטגוריה:סופרות אנגליות
קטגוריה:סופרים אנגלים
קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:בריטיות שנולדו ב-1963
קטגוריה:בריטים שנולדו ב-1963
רעמסס השני (טנק)

**רעמסס השני** (ערבית: **رمسيس 2**; תעתיק מדויק: **רמסיס 2**) הוא שמה של השבחה מצרית לטנקי ה-T-54 הישנים אשר נמצאים בשירות צבא מצרים.

## רקע
במשך שנים רבות עיקר כוחו של חיל השריון המצרי הושתת על טנקי ה-T-54 הסובייטים מתוצרת ברית המועצות. לאור התיישנותם מחד והתקרבותה של מצרים למערב מאידך, החלה מצרים לקלוט נשק מערבי, בעיקר מתוצרת אמריקאית. בין היתר, קיבלה מצרים מאות טנקי M60 פטון אמריקאים החל משנת 1979 ועד לשנת 1988 והם הפכו לעמוד ההשדרה החדש של השריון המצרי. 

הצבא המצרי שאף לאחידות בדגמי הטנקים שברשותו, על-מנת להקל על המאמץ הלוגיסטי שבאחזקתם. לאור זאת ומאחר וטנקי הפטון הוכחו כמוצלחים עבור צורכי הצבא המצרי, ביקשה מצרים להחליף חלק מרכיבי טנקי ה-T-54 ללרכיבים זהים לאלו של הפטון.  בשנת 1984 חתמה מצרים על חוזה שדרוג של הטנקים שברשותה, עם חברת בת של קרייזלר. דגמי הטנקים המשודרגים היו עתידים להיקרא "T-54E" (כאשר משמעות ה-E היא "Egypt"). בשנת 1990 החלו הניסויים באב הטיפוס, אך התוכנית התעכבה בשל רצונה של מצרים לאמץ טנק מערכה חדש. לבסוף, לאחר עיכובים רבים, יצאה תוכנית ההשבחה לדרך בשנת 2004 ועד לשנת 2005 נסתיימה, כשבמהלכה הושבחו 425 טנקים, שזכו לכינוי "רעמסס השני" (Ramses II).

### מיגון
לטנק נוספו לוחות מיגון עבור הצדדים, בחזית וגם בצריח. הטנק צויד במערכת הגנה מפני איומים בלתי קונבנציונליים ונוספה לו מערכת מיזוג אוויר סטנדרטית, זאת בנוסף למערכת כיבוי אש אוטומטית ו-6 מדוכות עשן.

### עבירות
על-פי תוכנית ההשבחה המקורית, אמור היה מנוע הטנק להיות מוחלף לזה של ה-M60A3 פטון, אך בסופו של דבר בחרה מצרים במנוע עוצמתי יותר.
המנוע הטנק הוחלף למנוע דיזל מדגם TCM ,AVDS-1790-5A לו הספק של , ותיבת הילוכים עם שישה הילוכים. נוספו צינורות פליטה חדשים ומכל דלק גדול יותר בנפח של 1,312 ליטר. מכל הדלק המוגדל האריך משמעותית את טווח הפעולה של הטנק, אך לצד זאת האריך גם את מבנה הטנק ולכן הצריך הוספת גלגל נוסף למזקו"ם. כמו כן, הוחלף המזקו"ם ממזקו"ם "קריסטי" למזקו"ם "ויקרס", הזהה לזה שבטנק ה-M-60.

### חימוש
תותח הטנק הוחלף לתותח זהה לזה של ה-M60 פטון מדגם M-68. תותח זה הוא נגזרת אמריקאית של תותח ה-L7 הבריטי.לתותח קוטר של 105 מ"מ וקצב אש של עד 10 פגזים בדקה. עבור התותחן נוספה מערכת ראיית לילה ומד טווח לייזר. כמו כן, הוחלפו הפריסקופים של התותחן ומערכת בקרת האש לכאלו הזהים למותקן בטנק ה-M60A3. הטנק חמוש ב-34 פגזים בסך הכל. כמו כן, למפקד יש תקשורת רדיו עם טנקים אחרים.

לטנק חימוש משני בדמות מקלע מקביל בקוטר 7.62 מ"מ, עם 3,500 כדורים, מקלע כבד 12.7 מ"מ (0.5 אינץ') מדגם M2 בראונינג, עם 200 כדורים, ו-6 מדוכות עשן שבכל אחת מהן שני רימוני עשן למטרות מיסוך.

## ראו גם
* טירן (טנק)
* T-55/54

## קישורים חיצוניים

## הערות שוליים

קטגוריה:טנקי מערכה
קטגוריה:צבא מצרים
קטגוריה:הנצחת רעמסס השני
קפיצה למים באולימפיאדת ריו דה ז'ניירו (2016)

**תחרויות הקפיצה למים ב[[אולימפיאדת ריו דה ז'ניירו (2016)|אולימפיאדת ריו דה ז'ניירו]]** התקיימו בין התאריכים 7 באוגוסט עד ה-20 באוגוסט במרכז ספורט המים מריה לנק השוכן בבארה דה טיז'וקה, ריו דה ז'ניירו. התחרויות התקיימו בארבע קטגוריות: קפיצות ממקפצה בגובה 3 מטרים, קפיצות סינכרוניות ממקפצה בגובה 3 מטרים, קפיצות מפלטפורמה בגובה 10 מטרים וקפיצות סינכרוניות מפלטפורמה בגובה 10 מטרים. בכל קטגוריה התקיימו תחרויות נפרדות לגברים ולנשים, סה"כ התקיימו שמונה תחרויות שונות.

סין הובילה ברוב התחרויות וקטפה 7 מתוך 8 מדליות הזהב.

במהלך היום השלישי לתחרויות הפכו מי הבריכה לירוקים. בתחילה טענו המארגנים כי מדובר באצות שגדלו במים עקב תנאי החום והחוסר ברוח בבריכה. ההסבר לא הניח את הדעת, שכן המים בבריכה הסמוכה בה נערכו משחקי הכדורמים נותרו כחולים. לבסוף הודו המארגנים כי השינוי בצבע נבע מכך שלבריכה נשפכו 160 ליטר של מימן על-חמצני. לאחר מכן נשאבו המים והוחלפו במים חדשים.

## דירוג מוקדם
[ממוזער|שמאל|המקפצות ב[מרכז ספורט המים מריה לנק במהלך התחרויות]]
בתחרויות הקפיצה למים לקחו חלק 136 ספורטאים מ-29 מדינות שנבחרו בהתאם לכללים הבאים:

כל מדינה רשאית לשלוח לתחרות מקסימום 16 מתחרים (עד שמונה גברים ושמונה נשים). בתחרויות היחידים כל מדינה רשאית לשלב עד שני מתחרים וזוג אחד בתחרויות הזוגיות.

התנאי להשתתפות בתחרויות האישיות הוא עמידה באחד או יותר מהקריטריונים הבאים:
* ספורטאים שדורגו באחד מ-12 המקומות הראשונים בכל תחרות באליפות העולם שהתקיימה בשנת 2015.
* הזוכים באליפות היבשת בכל אחת מחמש היבשות.

התנאי להשתתפות בתחרויות הזוגיות הוא עמידה באחד או יותר מהקריטריונים הבאים:
* זוגות שדורגו באחד משלושת המקומות הראשונים בכל תחרות באליפות העולם שהתקיימה בשנת 2015.
* זוגות שדורגו באחד מארבעת המקומות הראשונים בכל אחת מתחרויות הגביע העולמי במהלך שנת 2016.
* ברזיל, כמארחת המשחקים, קיבלה כרטיס חופשי.

## תחרויות ומנצחים
### נשים

### גברים

## מדליות
ממוזער|שמאל|250px|צ'ן אייסן ולין יואה, הזוכים במדליית הזהב בתחרות הקפיצות הסינכורניות מ-10  מטרים

## ראו גם
* קפיצה למים במשחקים האולימפיים

## קישורים חיצוניים

* תחרויות הקפיצה למים באתר הרשמי של האולימפיאדה

## הערות שוליים

*
2016
קטגוריה:ענפי ספורט באולימפיאדת ריו דה ז'ניירו (2016)
הפיגוע בגזיאנטפ (אוגוסט 2016)

**הפיגוע בגזיאנטפ** היה פיגוע התאבדות שהתרחש ב-20 באוגוסט 2016, באולם אירועים בגזיאנטפ שבטורקיה. לפחות 50 בני אדם נהרגו בפיגוע ו-94 נפצעו.

## הפיגוע
ב-20 באוגוסט 2016, בשעה 22:50, התפוצץ מחבל מתאבד ביציאה מאולם בגזיאנטפ שבטורקיה, בו התקיימה חתונה של כורדים. המחבל התפוצץ כאשר יצאו החוגגים לרקוד ברחוב. בכלי התקשורת הטורקיים דווח שבני הזוג שהתחתנו נמלטו לגזיאנטפ מהעיר הכורדית סירת השוכנת באזור רווי קרבות בין כוחות כורדיים לטורקיים.

נשיא טורקיה, רג'פ טאיפ ארדואן מסר כי 51 בני אדם נהרגו בפיגוע ו-69 נפצעו, בהם 17 במצב קשה. בין הנפגעים היה החתן, שנפצע באורח קל. למרות שאף ארגון לא נטל אחריות לפיגוע, האשים ארדואן את ארגון הטרור המדינה האסלאמית בביצועו. המחבל המתאבד היה ילד בן בין 12 ל-14.

זהו היה הפיגוע הקטלני ביותר בטורקיה מאז פיגוע ההתאבדות הכפול בהפגנה באנקרה באוקטובר 2015.

## הערות שוליים

גזיאנטפ
גזיאנטפ
קטגוריה:גזיאנטפ
גזיאנטפ
קטגוריה:2016 בטורקיה